આમિર ખાનનું આજે બોલિવૂડમાં ખૂબ જ મોટું નામ ભલે હોય, પરંતુ તેનો પરિવાર ક્યારેય પણ ઇચ્છતો ન હતો કે તે આ ફિલ્ડમાં આવે. આમિરના પિતા તેને એન્જિનિયર બનાવવા ઇચ્છતા હતા. આમિર ખાન ડિરેક્ટર તાહિર હુસેનનો પુત્ર અને ફિલ્મ મેકર નાસિર હુસેનનો ભત્રીજો છે. ફિલ્મી ફેમિલીમાંથી હોવા છતાં આમિરનું ફેમિલી ઇચ્છતું હતું કે તે એન્જિનિયર બને, કેમ કે તે સમયે આ ફિલ્મ ઇન્ડસ્ટ્રી ખૂબ જ અસ્થિર હતી. આમિર કહે છે કે તે સમયે દરેક વ્યક્તિ એમ જ માનતી હતી કે ફિલ્મ ઇન્ડસ્ટ્રીમાં કામ કરવું યોગ્ય નથી. મારા પિતા મને હંમેશાં ફિલ્મમાં કામ ન કરવાની સલાહ આપતા. તેઓ કહેતા કે અહીં તમે એક મિનિટ પહેલાં ઊંચાઇ પર હો અને બીજી મિનિટે જમીન પર આવી જાવ. તેઓ મને એવી ફિલ્મમાં મોકલવા ઇચ્છતા હતા, જ્યાં સ્થિરતા હોય.